आजीविका : आज का दिन मेष राशि के लोगों को पराक्रम और साहस को बढाने वाला है। इनमें ऊर्जा का गजब संचार रहेगा जिससे यह कुछ नया करने के लिए उत्सुक और तत्पर रहेंगे। अपनी क्षमता और योग्यता से आप आज धन भी अर्जित कर पाएंगे। कार्यक्षेत्र में उन्नति के लिए मेष राशि के लोगों को कुछ नए अवसर भी मिलेंगे या कुछ नई जानकारी मिलेगी। आज मेष राशि वो जातक जो लोहे, अग्नि, मैकेनिक का काम करते हैं अच्छी कमाई कर पाएंगे। कार्य से संबंधित यात्रा सफल रहेगी। मार्केटिंग और सेल्स से जुडे़ लोगों को वाणी पर संयम रखने की सलाह दी जाती है।
आज आपकी सेहत : आज मेष राशि के लोगों की सेहत की बात करें तो, गणेशजी की कृपा से इनका स्वास्थ्य कुल मिलाकर अनुकूल रहेगा। जो लोग पहले से बीमार हैं उनकी सेहत में भी सुधार हो सकता है। वैसे सलाह है कि बाहरी भोजन से परहेज रखें, ठंडा पानी और ठंडी चीजों से परहेज रखें।
आज मेष राशि के उपाय : दुर्गा कवच का पाठ कीजिए साथ में दुर्गा सप्तशती के पंचम अध्याय का पाठ करें। बड़ी बहन है तो उनसे आशीर्वाद लीजिए।